projecte-aina/catalan_government_crawling huggingface dataset:
Artrashop és una plataforma de venda online d'artesania catalana on els artesans amb carnet de la Generalitat de Catalunya poden comercialitzar les seves peces i productes de manera gratuïta.
Artrashop va ser guardonada amb els Premis Impulsa 2018 dels Premis Nacionals d'Artesania.
Més informació al següent enllaç
En el marc de la plataforma Design for City Making (DXCM), Elisava obre dijous, 23 de gener, les seves portes per debatre al voltant del projecte Superilles+ amb l'objectiu de treballar les dimensions socials de les superilles existents.
L'acte comptarà amb diàlegs i taules rodones on veïns, estudiants, professionals i institucions poden participar del procés de creació de la ciutat i interaccionar.
L'artesania també participa en aquesta sessió amb la taula rodona "Artesans com a membres de la comunitat interactiva" que comptarà amb l'artesà vitraller i vicepresident de la FAOOC, Jordi Vidal.
També hi participarà el cap d'estudis del grau d'enginyeria de disseny industrial d'Elisava; Òscar Tomico, i el director del Fab Lab Barcelona, Tomás Diez.
Des del 20 de febrer i fins el 26 d'abril ­ ­-­dia de la Passejada amb Barret­­­-, Artesania Catalunya dedica el seu espai expositiu de tendències a la divulgació del disseny i creació de barrets artesanals, així com als materials i tècniques de l'ofici.
Els dies 25 i 26 d'abril, el centre de Banys Nous acollirà també dos tallers amb demostracions de barreteria clàssica a càrrec d'artesanes de la capelleria, on els alumnes podran confeccionar les seves pròpies peces i adquirir materials d'aquest ofici.
L'Ajuntament de Sant Hilari Sacalm impulsa la transformació del Centre Artesà de la Torneria en un centre de producció, difusió i aprenentatge de la fusteria artesana i establir sinergies amb altres iniciatives econòmiques i socials del territori.
El proper 20 de febrer, a les 18h, al Museu de les Guilleries de Sant Hilari Sacalm, tindrà lloc una jornada informativa adreçada a artesans de la fusta i empreses del sector interessades a realitzar les seves peces o prototips, rebre formació i promocionar els seus productes al centre.
El pla de subvencions del CCAM per al 2020 compta amb un programa d'incentius per reactivar el sector de l'artesania donant suport a la seva comercialització així com dotar-lo d'eines per donar resposta als efectes econòmics ocasionats per la crisi sanitària.
Es podran acollir autònoms i empreses que desenvolupin i tinguin domini tècnic d'activitats incloses en el Repertori de famílies d'oficis artesans i no inclou l'artesania alimentària.
S'atorgaran ajuts pel 100% de les despeses realitzades per l'empresari artesà fins a un màxim de 2.500 euros.
Caldrà acreditar mitjançant declaració responsable que s'ha vist obligat a cessar l'activitat o una caiguda de la facturació del 70% en els mesos de març i abril.
Se subvencionen despeses d'estructura -com lloguers i subministraments-, compra de matèria primera, i inversions en transformació digital per fomentar la venda online i la seva logística, entre d'altres.
La Generalitat, a través d'Artesania Catalunya del Consorci de Comerç i Artesania i Moda (CCAM), organisme adscrit al Departament d'Empresa i Coneixement, ha posat en marxa aquesta setmana la campanya divulgativa " L'artesania entra a casa teva", per promoure i posar en valor la tasca del sector artesà català.
Davant l'actual situació generada per la crisi sanitària de la COVID_19, Artesania Catalunya ha posat en marxa diferents accions de divulgació, acompanyament i de suport econòmic per al sector artesà.
En l'àmbit divulgatiu, Artesania Catalunya ha creat aquesta campanya on-line i participativa " "L'artesania entra a casa teva" que s'articula a través del seu perfil d'Instagram.
Un espai des d'on es vol fer arribar l'artesania a les cases, on tothom pugui explorar i conèixer el món artesà a través de l'etiqueta.
La campanya consta de tres iniciatives: # ArtesaniaEnViu, on artesans catalans mostraran el procés d'elaboració d'una peça creativa i donaran indicacions als usuaris per tal que la puguin materialitzar., acció que permetrà conèixer de manera virtual diferents tallers d'artesans.
I, iniciativa que mostrarà les peces més preuades de diferents creatius catalans.
D'aquesta manera, Artesania Catalunya vol donar a conèixer l'artesania que es fa a Catalunya, així com posar en valor la tasca que duu a terme el sector.
El sector artesà a Catalunya és molt ric qualitativament, un àmbit productiu i creatiu que compta a més de 8.200 empreses artesans, i que ocupa a gairebé 10.400 persones.
També compta amb 48 associacions i gremis, 48 museus i 21 fires monogràfiques d'artesania i 6 esdeveniments artesans.
Alhora, la Federació d'Associacions d'Artesans d'Ofici de Catalunya ( FAAOC), amb la col·laboració d' Artesania Catalunya ha posat en marxa, un servei de consulta i assessorament personalitza t adreçat als professionals per tal de poder donar resposta i acompanyament en les diferents casuístiques que poden afectar al sector artesà.
Suport al sector artesà, a través del Pla d'Ajuts al comerç, els serveis, l'artesania i la moda del CCAM
A través del Pla d'Ajuts del Consorci de Comerç, Artesania i Moda, el CCAM del Departament d'Empresa i Coneixement, ha posat a l'abast del sector artesà diverses línies específiques de suport per impulsar la reactivació de la seva activitat econòmica.
A més, amb aquest objectiu, el Departament d'Empresa i Coneixement, a través de la Direcció General de Comerç, ha endegat, entre d'altres accions, la campanya global per al comerç, l'artesania i la moda "Ara és el teu torn", de suport a aquests diferents sectors productius de Catalunya.
Properament, Artesania Catalunya organitzarà la webinar " Assessora't", una sessió per ajudar al sector a millorar la gestió de la seva empresa artesana i impulsar el seu projecte.
La Federació d'Associacions d'Artesans d'Ofici de Catalunya, amb la col·laboració d' Artesania Catalunya (CCAM), ha posat en marxa, un servei de consulta i assessorament personalitza t adreçat als professionals per tal de poder donar resposta i acompanyament en les diferents casuístiques que poden afectar al sector artesà.
Els artesans poden adreçar les seves consultes i dubtes al correu electrònic [EMAIL].
El Centre d'Artesania Catalunya (Banys Nous, 11, Barcelona) reobre les seves portes el proper 8 de juny després de romandre tancat per la pandèmia.
Els horaris de la botiga seran els següents:
La botiga del Centre d'Artesania Catalunya és el principal punt de venda d'Empremtes de Catalunya, un projecte que també inclou la comercialització online, a través del seu portal bcncrafts.com.
Pel que fa a les exposicions, es podrà visitar, en l'horari habitual del centre, la mostra "Rajoles i Oficis.
Propostes artesanes contemporànies ".
L'exposició, coproduïda pel Museu del Disseny de Barcelona i Artesania Catalunya, presenta una selecció de 14 rajoles d'oficis dels segles XVII al XIX i les contraposa a objectes de 40 destacats creatius contemporanis que utilitzen tècniques artesanes per materialitzar els seus projectes.
També continua el flaix d'artesania "La passejada amb barret" que dedica el seu espai expositiu de tendències a la divulgació del disseny i creació de barrets artesanals, i als materials i tècniques de l'ofici.
La Fundació Ciutat de Valls ha fet pública la nova convocatòria del XXVIII Premi RAMON BARBAT MIRACLE al millor producte artesà comercialitzat en l'últim any (del gener de 2015 al març de 2016); comercialització que es pot acreditar mitjançant elements de promoció, justificació de vendes o registre de propietat intel·lectual.
Es valoraran els aspectes de qualitat, concepte, innovació i comercialització.
Podran optar al premi totes les persones físiques o empreses en disposició del Carnet d'Artesà Professional, emès per l'Àrea d'Artesania del CCAM, de la Generalitat de Catalunya, que presentin una peça d'artesania de realització pròpia.
S'accepten candidatures fins al 8 d'abril de 2016.
Artesania Catalunya ( Banys Nous, 11) acull les exposicions "La dansa de les meduses: Àngels o dimonis", de la ceramista Mercè Mir, i "L'Empremta d'una passió: Maridatge de vi, literatura i gravat".
"La dansa de les meduses: Àngels o dimonis" és una mostra que recull 40 peces de l'obra d'aquesta reconeguda ceramista catalana i en la què ha volgut plasmar la realitat de la vida, materialitzant, utilitzant i relacionant la medusa amb la conducta humana.
Mercè Mir és una ceramista de Barcelona amb més de 50 anys de trajectòria, ha realitzat més de 25 exposicions individuals i unes 40 col•lectives arreu del món.
Ha estat reconeguda amb els premi de ceràmica de Quart de Ceràmica i el Premi de la Universitat de Geografia i Història de Barcelona.
"L'Empremta d'una Passió" és una mostra on els artistes d'Entita edicions i diversos poetes catalans de renom fan un maridatge artístic a partir d'un tast de vins.
Tant el vi, la literatura, com el gravat són maneres d'expressar-se plenes de passió en: creativitat, innovació, experiències, espiritualitat i percepcions
La novena edició de la Setmana d'Artesania 2020 tindrà lloc del 19 al 25 d'octubre en format digital, sota el lema "l'Artesania pot salvar el món".
La crisi sanitària, social i econòmica causada per la pandèmia, així com l'emergència climàtica que viu el planeta, fa trontollar els models de vida, de consum i de producció que ha desenvolupat la humanitat en els darrers anys, i ens obliga a aturar-nos i repensar el model de societat que estàvem construint.
Amb la Setmana d'Artesania, el CCAM vol fer arribar a la societat els atributs de l'artesania, que es permeten portar una vida més sostenible i responsable.
A més de reivindicar l'artesania com element transversal pel seu gran valor cultural social, patrimonial i econòmic, la Setmana d'Artesania vol posar en valor la seva identitat com un canal d'expressió únic i singular per a la seva projecció internacional.
Artesania Catalunya organitza el segon, unes sessions d'assessorament en línia adreçades a les empreses artesanes.
En el marc del programa Assessora't, assessorament a mida per a artesans, l'objectiu és apropar nous instruments per a la millora de la competitivitat i de l'estratègia de comercialització del sector.
Amb el títol "Com apropar el teu valor en el canal online", la sessió tindrà lloc el proper dimecres, 7 d'octubre, de les 16h a les 17h, a càrrec de Marta Sanjuán, col·laboradora de Som-hi consulting especialista en estratègia de màrqueting digital i continguts.
Durant la sessió es presentaran les opcions que ofereix el canal online per donar a conèixer la marca personal i fer-la valdre, com crear marca online, com plantejar una bona estratègia (què i com ho fem?), com crear contingut de valor per crear marca i apropar el nostre valor, quina ha de ser l'actitud i el to de la marca, què i com publicar i els errors més comuns.
Ja us podeu inscriure al: Com apropar el teu valor en el canal online
Durant els propers mesos tindran lloc noves sessions del cicle:
L'objectiu és garantir l'abastiment arreu del territori
El CCAM, en col·laboració amb el clúster de Transport i Logística de Catalunya (Catalonia Logístics), ha posat en marxa un servei per posar en contacte les empreses de transport amb els ens locals, associacions i empreses comercials que ho necessitin.
Aquesta iniciativa facilita els lliuraments a domicili als comerços de proximitat, alhora que garanteix l'abastiment de productes arreu del territori català.
El servei romandrà actiu mentre duri l'estat d'alarma decretat pel Covid-19.
Per accedir al servei, cal emplenar el formulari d'aquest enllaç
Amb el Pla de Subvencions anual, la Generalitat, a través del Consorci de Comerç, Artesania i Moda (CCAM), concreta la seva voluntat de fer costat al sector del comerç, els serveis, la moda i l'artesania per aconseguir millorar-ne la posada al dia, modernització i rendibilitat, i alhora impulsar un creixement sostenible i respectuós amb l'entorn i el medi ambient.
Impulsar la competitivitat de les empreses a través de les entitats mitjançant:
Promoure la participació en fires nacionals, estatals i internacionals d'empreses de comerç i de serveis, per potenciar la comercialització dels seus productes.
Motivar la incorporació de noves tecnologies digitals per augmentar el desenvolupament dels negocis i empreses, la millora de la productivitat i l'eficiència de l'estalvi de despeses a través de projectes que permetin adaptar-se al nou model de negoci on es potencií la omnicanalitat creant estratègies que integrin botiga física i online per millorar l'experiència de compra del clients.
Dinamitzar el comerç mitjançant projectes de recuperació dels locals buits situats a la trama urbana consolidada del municipi, o al casc històric i els seus eixamples i la reforma de d'establiments amb un grau d'antiguitat o parades de mercats municipals per tal de garantir el mix comercial òptim i adequat a cada zona, incrementant-ne l'atractiu i evitant el trencament del continu comercial.
Estimular i promoure la participació individual dels dissenyadors i marques de moda en showrooms comercials internacionals temporals de moda i/o fires internacionals.
Augmentar la presència de dissenyadors i marques catalanes a l'exterior i potenciar la seva diversificació de mercats.
Promoure la comercialització de l'artesania i fomentar-ne la competitivitat i la internacionalització mitjançant la participació d'empreses artesanes en diferents vies de comercialització i difusió.
Dotar d'eines a les empreses artesanes que millorin la seva gestió i els processos de disseny i producció.
La Generalitat, mitjançant el CCAM, impulsa la passarel·la 080 Barcelona Fashion amb l'objectiu de reforçar els vincles entre el talent, el disseny de moda i la indústria tèxtil de Catalunya.
El certamen de la moda catalana, que compta amb dues edicions l'any, vol consolidar Catalunya com a referent del disseny de moda i, impulsar la internacionalització i millora de la competitivitat del conjunt de la indústria tèxtil.
La primera edició de Crafts NOW és un espai de trobada, coneixement i debat adreçat a professionals i estudiants del sector de l'artesania.
Una jornada en la que s'estableix un diàleg al voltant de la investigació, la recerca i la innovació en l'artesania, des l'òptica de la creativitat, la transversalitat i el negoci.
Una primera amb ponències de professionals, com ara la Premio Nacional de Artesanía, Idoia Cuesta, i una segona on una selecció de creadors emergents, entre ells Miguel Giner, guanyador del Rado Star Prize Spain 2019, mostraran nous materials, eines i processos que estan canviant els oficis artesans.
Activitat organitzada per la Generalitat de Catalunya mitjançant Artesania Catalunya; amb la coordinació de la Federació d'Associacions d'Artesans d'Ofici de Catalunya (FAAOC); la col·laboració de la Plataforma Assembleària d'Artistes de Catalunya (PAAC) i amb el comissariat de A-FAD, per al foment del talent emergent en l'artesania.
Jornada al voltant de l'artesania i la innovació.
Data: dijous 5 de desembre, de 10h a 18h.
Lloc: Sala C, Disseny Hub Barcelona (Pl. de les Glòries Catalanes, 37-38, Barcelona)
Recepció i esmorzar de benvinguda.
Directora general de Comerç – Generalitat de Catalunya, Muntsa Vilalta.
Presidenta de l'A-FAD, Victòria Rabal.
Benvinguda i introducció d' Oscar Tomico.
La consellera Chacón, amb alguns dels participants del Showroom
La consellera d'Empresa i Coneixement, Àngels Chacón, acompanyada del president del clúster català de la moda, MODACC, Pep Generó, ha inaugurat aquesta tarda el 080 Fashion Showroom, l'espai professional d'exposició i venda que se celebra avui i demà al Recinte Modernista de Sant Pau, una iniciativa conjunta del Consorci de Comerç, Artesania i Moda (CCAM) i del clúster català de la Moda, que se celebra avui i demà, en el marc del 080 Barcelona Fashion.
En el marc de la inauguració, la consellera ha volgut felicitar a Modacc per la seva tasca en l'àmbit de la internacionalització i per "l'esforç d'atraure compradors internacionals".
Així mateix, ha insistit en que "no hem de parar de repetir la importància del que representa la indústria de la moda per a l'activitat econòmica catalana".
En la seva 8a edició, el showroom que impulsen 080 i el Clúster Català de la Moda (MODACC) compta amb una vintena de marques catalanes de moda i complements com Escorpion, Teoh & Lea, i Maite by Lola Casademunt, que també desfilen en passarel·la.
Així mateix, una trentena compradors internacionals visitaran el showroom, de països com Bèlgica, Holanda, Regne Unit, França, Israel, USA, Corea del Sud, Canada, Polònia, Hongria.
Entre els integrants de la missió comercial internacional hi haurà agents, distribuïdors, botigues multimarca i showrooms.
El 080 Fashion Showroom genera un volum de negoci d'uns 2 milions d'euros per edició, entre comandes i acords comercials.
D'esq a dreta, la sec gral d'Empresa i Coneixment, Marta Felip, la dissenyadora Núria Sardá, i la model judith Mascó
En el marc de la present edició del 080 Barcelona Fashion, que se celebra fins el 6 de febrer, al Recinte Modernista de Sant Pau, la secretària general d'Empresa i Coneixement, Marta Felip, ha lliurat el tribut pòstum de la Generalitat al dissenyador Andrés Sardá.
La seva filla Núria, actual directora creativa de la firma, ha estat l'encarregada de recollir-lo visiblement emocionada, en un acte que s'ha celebrat a la sala Domènech i Muntaner del Recinte Modernista de Sant Pau, que ha aplegat més d'un centenar de persones, entre amics, familiars, professionals del sector i representants institucionals, a la Sala Domènech i Muntaner del Recinte Modernista de Sant Pau, per recordar la figura del dissenyador català Andrés Sardá, recentment desaparegut.
La secretària general d'Empresa i Coneixement, Marta Felip, ha destacat " des de punt de vista professional, la seva importància com a creador, però també com a innovador, com a expert.
El seu domini de la tècnica, li va permetre desenvolupar plenament la seva faceta creativa".
Així mateix, Felip ha remarcat "la seva visió empresarial, oberta, que el va fer sortir al món, internacionalitzar-se i crear riquesa".
"Tot un referent i per això, hem volgut retre-li aquest homenatge", ha conclòs Felip.
La model Judit Mascó, que ha participat en l'homenatge, ha destacat el vessant més humà del dissenyador català, explicant que "personalment, em va recolzar molt".
Mascó ha recordat que "va ser un avançat a la seva època, un innovador, que empoderava la dona, perquè portant les seves peces ens feia sentir fortes".
L'homenatge del 080 Barcelona Fashion a la figura i al llegat del creador català es completa amb una exposició que recull les seves peces més icòniques, seleccionades per la seva filla.
Aquesta mostra es pot visitar al llarg del certamen (del 3 al 6 de febrer) a l'Open Àrea del 080.
El Govern va acordar donar continuïtat al seu suport a la passarel·la Gaudí Núvies que s'emmarca dins del certamen Barcelona Bridal Fashion Week (BBW).
Amb aquest acord, la Generalitat garanteix la seva participació pel període 2017-2019, en el marc del conveni de col•laboració amb Fira Barcelona per a l'organització del certamen, i reitera la seva aposta per la projecció internacional d'un sector en el que Catalunya és capdavanter.
L'acord s'emmarca en les actuacions de suport a la internacionalització del disseny i la moda catalana, impulsades des del Departament d'Empresa i Coneixement a través del Consorci de Comerç, Artesania i Moda de Catalunya (CCAM).
El suport a aquestes tres edicions representarà una aportació total de 2,39 milions d'euros: 865.000 € (ed. 2017), 795.000 € (ed. 2018), i 730.000 € (ed. 2019).
La Barcelona Bridal Fashion Week —que aglutina la celebració de la prestigiosa passarel·la de moda nupcial i del saló Professional Trade Fair— és un dels certàmens de moda nupcial més importants a nivell internacional.
La BBW celebrarà enguany la seva 27a edició del 25 al 30 d'abril al recinte Gran Via de Fira Barcelona.
Prop d'una desena d'empreses del sector tèxtil-moda català han participat en la missió empresarial organitzada per la Generalitat, a través del Consorci de Comerç, Artesania i Moda (CCAM) de Catalunya, amb l'objectiu de promocionar la moda catalana en aquest estratègic mercat americà.
La missió –que va tenir lloc del 27 al 29 de març- va estar encapçalada pel secretari d'Empresa i Competitivitat, Joan Aregio, acompanyat del gerent del CCAM, Miquel Rodríguez, i va comptar amb la participació de representats del Clúster Català de la Moda que ha col·laborat en la missió.
Les empreses participants van mantenir reunions amb empresaris mexicans i representants d'empreses catalanes ja instal·lades a Mèxic orientats a establir contactes comercials.
Des del vessant institucional, en el marc de la missió va tenir lloc un seminari sobre les oportunitats en el mercat mexicà per a les empreses catalanes del sector, i el secretari d'Empresa i Competitivitat es va reunir amb el president de la Cambra de Comerç de Mèxic, Humberto Lozano Avilés, i també amb la direcció del Club Català de Negocis a Mèxic.
Tal com va avançar el conseller d'Empresa i Coneixement, Jordi Baiget, en la passada edició del 080 Barcelona Fashion, aquesta aposta pel mercat mexicà s'explica "en primer lloc, perquè Mèxic té 120 milions de persones, i és un país que està creixent i amb capacitat de compra.
I en segon lloc, perquè els productes catalans i en especial la marca 'Barcelona' compten amb una gran reputació en aquest país".
Així mateix, Baiget va afegir que els darrers canvis polítics i econòmics als Estats Units amb l'administració Trump, "fan que Mèxic sigui cada vegada un país més i més estratègic".
La convocatòria té com objectiu convocar els/les dissenyadors/ores i/o marques de moda que vulguin participar al Fashion Market del 080 Barcelona Fashion, corresponent a la presentació de les col·leccions presents i/o anteriors, i que se celebra del 26 al 30 de juny al Recinte Modernista de Sant Pau.
Dissenyadors/ores, marques de moda i/o les persones titulars de marques de moda amb establiment operatiu a Catalunya, estatals o internacionals.
El termini per presentar les sol·licituds per participar en aquesta convocatòria acaba el 28 d'abril de 2017.
En el marc de la Setmana d'Artesania de Catalunya, el CCAM organitza la taula rodona 'Moda i Artesania.
Diàleg de present i futur" per reflexionar sobre els vincles d'aquests sectors i debatre sobre el valor de la moda artesana vers les grans marques de la indústria.
La taula, moderada per la cap de l'àrea del Moda del CCAM, Marta Coca, comptarà amb la participació de Beatriz Parras (Secretos de Alcoba i artesana tèxtil); Natalie Capell (dissenyadora de moda i artesana tèxtil); Juan Pedro López (dissenyador de moda)– i; Míriam Ponsa (dissenyadora de moda).
Per assistir a la taula, i a la resta d'activitats de la Setmana d'Artesania, cal omplir el següent formulari
Del 9 al 12 de juny, Girona acull una nova edició de GiModa, la Setmana de la Moda de Girona, una iniciativa impulsada per Agimod i l'Ajuntament de Girona.
El dissenyador Elio Berhanyer serà el convidat d'honor del certamen, que portarà al Teatre Municipal de Girona les desfilades d'onze dissenyadors: Yerse, Pototi, DNA, Bella Lola, Pau Esteve, WHO, Ilisa Goodman, Limbo, Nuria Serra, KM by Lange i Ingrid Munt.
La setmana de la Moda de Girona comptarà també amb un espai, GiModa Market, on els dissenyadors podran mostrar i vendre el seus productes als assistents.
A més, a la plaça del Vi s'instal·larà una zona per les actuacions musicals i altres activitats.
La desfilada inaugural de la tercera edició tindrà lloc el divendres 9 de juny a les 21h a la plaça del Vi de Girona i anirà a càrrec de Yerse.